**ELŐTERJESZTÉS**

**Szombathely Megyei Jogú Város Közgyűlésének Jogi és Társadalmi Kapcsolatok Bizottsága 2018. december 4-i ülésére**

**Javaslat elszámolási határidő meghosszabbítására**

A Szombathely Keleti Városrész Polgári Érdekvédő Egyesület 2018. márciusában 250 ezer forint összegű támogatásra pályázatot nyújtott be a Kulturális és Civil Alapra. Az Egyesület fennállásának 20 éves évfordulója és Éhen Gyula születésének 165. évfordulója megünnepléséhez kérte a Tisztelt Bizottság támogatását. A pályázatban az Egyesület két napos rendezvényt tervezett 2018. szeptember 15-16-i megvalósítással. A Jogi és Társadalmi Kapcsolatok Bizottsága 2018. április havi ülésén úgy döntött, hogy a pályázatot 150.000,- forint összegű támogatásban részesíti.

Az önkormányzati forrásátadásról szóló 47/2013. (XII.4.) önkormányzati rendelet 6.§ (3) bekezdésére és a rendezvény időpontjára történő hivatkozással a támogatási szerződés 2018. november 15. napi elszámolási határidővel került aláírásra.

2018. novemberében az Egyesület levélben tájékoztatta az Önkormányzatot, hogy a program 2018. november 23. napján koszorúzási ünnepséggel zárul, ezért a fenti elszámolási határidőig elszámolásukat nem tudják benyújtani, egyúttal kérték az elszámolási határidő 2019. január 15. napjára történő meghosszabbítását.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2018. november „ ”**

**/: Koczka Tibor :/**

**HATÁROZATI JAVASLAT**

**…./2018. (XII.04.) JTKB sz. határozat**

1. A Bizottság a „Javaslat elszámolási határidő meghosszabbítására” című előterjesztést megtárgyalta, és hivatkozva az önkormányzati forrásátadásról szóló 47/2013. (XII.4.) önkormányzati rendelet 6. § (4) pontjára úgy döntött, hogy hozzájárul az Önkormányzat és a Szombathely Keleti Városrész Polgári Érdekvédő Egyesület között létrejött 61489-2/2018. iktatási számú támogatási szerződés 11. pontjában meghatározott elszámolási határidő 2019. január 15. napjára történő módosításához.
2. A Bizottság felhatalmazza az Előterjesztőt a szerződésmódosítás aláírására.

**Felelős: Koczka Tibor alpolgármester**

**Dr. Takátsné Dr. Tenki Mária, a Bizottság elnöke**

**(Dr. Bencsics Enikő, az Egészségügyi és Közszolgálati Osztály vezetője)**

**Határidő:** **azonnal (1. pont vonatkozásában)**

**2018. december 31. (2. pont vonatkozásában)**